
	        OSNOVNI SUD U BIJELJINI po sudiji Ljilja Rajković, u pravnoj stvari tražioca izvršenja Uprava za indirektno oporezivanje BiH, RC Tuzla Mitra Trifunovića Uče 161, protiv izvršenika RANKOM-INŽENJERING d.o.o. Baje Stanišića 35, radi naplate novčanog potraživanja, dana 25.03.2025. godine, donio je sljedeći:

Z A K LJ U Č A K

	        ODREĐUJE se drugo ročište za prodaju nepokretnosti izvršenika RANKOM-INŽENJERING d.o.o. za dan 21.05.2025. godine, sa početkom u 10:30 časova, kancelarija sudije 41-II sprat, označenih kao:

·   kp. br. 4723/11 UL. B. STANIŠIĆA u naravi stambeno-poslovni objekat površine 352 m2 i dvorište stambeno-poslovnog objekta površine 643 m2 upisane u Ln. br. 5686/9 k.o. Bijeljina 1, na ime nosioca prava zajedničke svojine, a u podulošku broj 2 istog Lista nepokretnosti na posebnom dijelu zgrade PD-1 od 16 m2 i PD-3 od 72 m2 što čini prostorije u podrumskom dijelu stambeno poslovne zgrade broj 1 na kojima je d.o.o. ''Rankom-Inženjering'' Bijeljina upisan sa pravom svojine sa dijelom 1/1.

	        Vrijednost nepokretnosti izvršenika koje su predmet prodaje, prema nalazu vještaka građevinske struke Petrović Radovanu od 27.02.2024. godine, iznosi 69.256,00 KM.
 
	        Nepokretnosti se ne mogu prodati na drugom ročištu ispod 1/3 utvrđene vrijednosti.

	        Poreze i takse u vezi sa prodajom snosi kupac.
	        Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.
	         Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 
              Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.

	         Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.




	         U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.
	         Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.
              Sud će obustaviti izvršenje ako se nepokretnost ne može prodati ni na drugom ročištu. 	         Obustava izvršenja ne sprečava pokretanje novog izvršnog postupka radi naplate istog potraživanja.
	         Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti. 
	          Zaključak se dostavlja strankama, Ministarstvu finansija Poreska uprava Područni centar Bijeljina i na oglasnu tablu suda.



Pouka o pravnom lijeku:                                                                           S u d i j a
Protiv ovog Zaključka nije dozvoljen pravni lijek.                                   Rajković Ljilja







 
